Toshkent viloyatida yuk avtomobili beton to'siqqa urilib, ag'darildi — video

Toshkent viloyatida 15 aprel kuni yuk avtomobili beton to'siqqa urilib, ag'darildi. Bu haqda Yo'l harakati xavfsizligi xizmati xabar berdi.
Ma'lum qilinishicha, shu kuni soat taxminan 17:40 da Ohangaron tumani “A-373-M-39-Guliston-Bo'ka-Angren-Qo'qon-Andijon-O'sh” avtomobil yo'lining 201-kilometrida “DAF” rusumli yuk avtomobilida harakatlanayotgan haydovchi yo'lning keskin burilishiga kelganda boshqaruvni yo'qotgan. Shundan so'ng qarama-qarshi oqimni ajratib turuvchi beton to'siqqa urilib, ag'darilgan.

Hodisa oqibatida  haydovchi olgan og'ir tan jarohatlari tufayli voqea joyida vafot etgan. Mazkur YTH yuzasidan Ohangaron tumani Ichki ishlar boshqarmasi huzuridagi tergov boshqarmasi tomonidan tergovoldi surishtiruv harakatlari olib borilmoqda.
Avvalroq Qashqadaryoda haydovchi boshqaruvni yo'qotishi sabab “Nexia” pastlikka ag'darilgandi. Shuningdek, Samarqandda “Lacetti” ariqqa ag'darilib ketgani haqida xabar berilgan.